Ташкентте «Abai Uii» ашылды
"Ташкентте «Abai Uii» ашылды" | "https://abai.kz/post/121590"
TITLE: Ташкентте «Abai Uii» ашылды
URL: https://abai.kz/post/121590
META: "Ташкентте «Abai Uii» ашылды" | "https://abai.kz/post/121590"
DATE: 02.10.2020
AUTHOR(s): Abai.kz
TOTAL WORDS: 179
TEXT: Ташкентте «Abai Uii» қазақ мәдени-іскерлік үйі ашылды. бұл туралы ҚР Ақпарат және қоғамдық даму министрлігі мәлімдеді. 2020 жылғы 1 қазан күні «Отандастар қоры» КеАҚ Дүниежүзі қазақтары қауымдастығымен бірлесіп, ҚР Ақпарат және қоғамдық даму, ҚР Сыртқы істер министрліктерінің қолдауымен онлайн-форматта Ташкент қаласында (Өзбекстан) «Abai Uii» қазақ мәдени-іскерлік үйінің салтанатты ашылуын өткізді. Іс-шараға ҚР Ақпарат және қоғамдық даму министрлігінің Этносаралық қатынастарды дамыту комитеті төрағасының орынбасары Еркін Үйсімбаев, ҚР Сыртқы істер министрлігі Консулдық қызмет Департаментінің кеңесшісі Бауыржан Тоққұлов, «Отандастар қоры» КеАҚ вице-президенті Мағауия Сарбасов, Өзбекстандағы қазақ мәдени орталығының төрағасы Серікбай Үсенов, Қазақстанның Өзбекстандағы елшілігінің кеңесшісі Руслан Дүйсенов, сондай-ақ Өзбекстандағы қазақ қауымының өкілдері және т. б. қатысты. Іс-шара аясында «Abai Uii» қазақ мәдени-іскерлік үйінің тұсаукесері өтті, сондай-ақ Өзбекстандағы қазақ қоғамдастығының мәдени, іскерлік және білім беру қызметін қолдауға бағытталған бірлескен жобаларды іске асыру мәселелері талқыланды. «Отандастар қоры» КеАҚ шетелде «Abai Uii» қазақ мәдени-іскерлік үйлерінің желісін ашу жұмысын жалғастыруда. Өткен аптада Омбы қаласында (РФ) «Abai Uii» қазақ мәдени-іскерлік үйінің ашылуы ұйымдастырылды. Ағымдағы жылдың соңына дейін Бішкек қаласында (Қырғызстан), Берлин қаласында (Германия), Ыстамбұл қаласында (Түркия) тағы 3 «Abai Uii» қазақ мәдени-іскерлік үйінің ашылуы жоспарланып отыр. Abai.kz
